

**РЕПУБЛИКА СРБИЈА**

**ЈАВНИ ИЗВРШИТЕЉ**

**АЛЕКСАНДАР ТОДОРОВИЋ**

**КРАГУЈЕВАЦ**

**Др Зорана Ђинђића бр.22/2**

**Телефон: 034/209-242**

**Број предмета: ИИ 611/20**

Дана: 19.04.2024. године

Јавни извршитељ Александар Тодоровић, Крагујевац, у извршном предмету извршног повериоца ОСНОВНИ СУД У КРАГУЈЕВЦУ, Крагујевац, ул. Слободе бр. 4, КЈС 80470, МБ 17773151, ПИБ 106398972, против извршног дужника Александар Петровић, 34000 КРАГУЈЕВАЦ, ул. Међумурска бр. 8, ради наплате новчаног потраживања у износу од 88.500,00 динара, на основу чл. 23, 219, 236, 237, 238, 240, 241. и 242. Закона о извршењу и обезбеђењу, донео је дана 19.04.2024. године:

# З А К Љ У Ч А К

**I ОДРЕЂУЈЕ СЕ** прва продаја покретних ствари извршног дужника пописаних на записнику од 01.02.2021. године и то:

1. Веш машина марке „GORENJE“ – процењена вредност 30.000,00 динара,
2. Телевизор марке „VIVAX“ – процењена вредност 5.000,00 динара,
3. ТВ комода – процењена вредност 15.000,00 динара.

**II ПРОДАЈА** ће се обавити усменим јавним надметањем, а прво јавно надметање ће се одржати дана **20.05.2024. године у 11:00 часова** у канцеларији овог јавног извршитеља Крагујевац, Др Зорана Ђинђића бр.22/2.

**III** На првом надметању почетна цена износи 70% од процењене вредности.

**IV** Понуђач са највећом понудом дужан је да плати цену за покретну ствар одмах након објављивања резултата јавног надметања, а ако понуђач не плати одмах по позиву, други понуђач ће бити проглашен купцем и платити ону цену коју је он понудио, а исто правило се примењује и на остале понуђаче.

**V** Заинтересована лица дужна су да пре одржавања јавног надметања на име јемства уплате 10% од процењене вредности ствари на наменски рачун овог јавног извршитеља број 265-6650310000274-92 са позивом на број ИИ 611/20, најкасније 3 (три) дана пре одржавања прве усмене јавне расправе.

**VI** Лица која претходно нису положила јемство не могу учествовати на јавном надметању.

**VII** Пописане ствари могу се видети уз претходну најаву јавном извршитељу.

**VIII** Трошкови извршења падају на терет извршног дужника.

**ПОУКА О ПРАВНОМ ЛЕКУ:**

Против овог закључка нијe дозвољен приговор.

|  |  |  |
| --- | --- | --- |
|  |  | **ЈАВНИ ИЗВРШИТЕЉ**  \_\_\_\_\_\_\_\_\_\_\_  Александар Тодоровић |

Дн-а

1. извршном повериоцу

2. извршном дужнику

3. Основном суду у Крагујевцу за огласну таблу и интернет страницу (информатичару)